講述盜竊身分之奇情高智犯罪新片《查無此人》,由25歲香港新演員余凱祺飾演的瑜伽老師擔起故事主軸,片中她與瑜伽班學生黎紀君發展BFF關係,但一次重大意外令Kaylee人生逆轉,獨自蝸居劏房,反而陷入致命騙局。
余凱祺與黎紀君這對「密友」有多場對手戲,其中一場是兩人於瑜伽班初邂逅展開FF雙殺,拍攝當日兩位女演員穿着瑜伽裝,由於衣服比較緊身,為保持最佳體態,身形已很slim的黎紀君在中午放飯時揀了個豬扒飯盒,笑言只能食少少;身形略帶肌肉的余凱祺則選擇雞飯,但她苦笑說「好慘」,因為她只能食雞不食飯,雞亦要過水後才可以進食。
當日兩人交流喼弗心得,余凱祺讚黎紀君好弗,令她很羨慕;黎紀君指拍戲時見余凱祺做瑜伽就知對方有練開,因動作正宗,反而自己會企不穩:「我知余凱祺好努力喼弗,要做多帶氧運動,我自己食細咗了個胃,曾經因為拍一套劇要做病人,所以練細咗個胃覺得好work。」余凱祺聞後笑說:「我係咪應該接一個有病嘅角色?可以快啲瘦!我嘅問題就係超大食,就算好勤力做運動,都成日掛住食好多嘢…」黎紀君覺得余凱祺已經好弗,建議對方放鬆點,少食多餐。
余凱祺入行前曾是個體重超過50kg的小肥妹,當時2016年中六畢業後,在餐廳做兼職,一向食得但身形偏瘦的她從沒想過自己會變肥,自任職餐廳後她晚晚和同事消夜,有時又跟朋友聚會吃飯,由早到晚都不停食,結果在個多月內,由44kg暴肥到超過50kg,體重直線上升,她意識到必需減肥。余凱祺說:「後來正常飲食,有段時間仲刻意減肥,每日1400卡路里,不停做運動,每朝同每晚都跑步,不敢食得多,只食蛋白質先瘦,但一完了又反彈,心理狀態不太開心,有少少暴食,現在都調理自己心態,真係明白點解減肥係終身課題。」